



**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE**

**19.10.2017 - proiect**

Ca urmare a solicitării de emitere a acordului de mediu adresată de COMUNA LECHINȚA,cu sediul înlocalitatea Lechința, str. Independenței, nr. 509, județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 11.511/10.10.2017, ultima completare la nr. 11.746/16.10.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de 18.10.2017, că proiectul: *Modernizarea infrastructurii rutiere locale în comuna Lechința, județul Bistrița-Năsăud*, propus a fi amplasat în localitățile Lechința, Vermeș, Țigău și Sângeorzul Nou, străzi în localități și DC 16, fn, comuna Lechința, județul Bistrița-Năsăud, **nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul propus intră sub incidenţa H.G. nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2 la punctul 10, lit. e) construirea drumurilor, altele decât cele prevăzute în anexa 1 şi în Anexa 2 la punctul 13, lit. a) orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;*

*b) proiectul prevede:*

*- lungimea totală a drumului comunal DC16 și a străzilor din comuna Lechința care fac obiectul modernizării este de 8.467 km, conform tabelului de mai jos:*

|  |  |  |  |  |  |
| --- | --- | --- | --- | --- | --- |
| Nr. crt | Denumire | Lungime [m] | Parte carosabilă [m] | Acostamente [m] | Platforma [m] |
|
| COMUNA LECHINȚA | | | | | |
| LOCALITATEA SÂNGEORZU-NOU | | | | | |
| 1 | Drum comunal DC16 | 2.559.00 | 5,50 | 2 x 0,50 | 6.50 |
| 2 | Strada Școlii | 750.00 | 5.50 | 2 x 0,50 | 6.50 |
| 3 | Strada Avram Iancu | 621.00 | 5.50 | 2 x 0,50 | 6.50 |
| 4 | Strada La Gară | 290.00 | 4.00 | 2 x 0,50 | 5.00 |
| 5 | Strada Londei tronson 1 | 644.00 | 5.50 | 2 x 0,50 | 6.50 |
| 6 | Strada Londei tronson 2 | 528.00 | 5.50 | 2 x 0,50 | 6.50 |
| TOTAL | | 5.392.00 |  |  |  |
| LOCALITATEA VERMEȘ | | | | | |
| 1 | Strada După Gară | 273.00 | 4.00 | 2 x 0,50 | 5.00 |
| 2 | Strada Bisericii | 400.00 | 3.00 | 1 x 0.50 | 4.40 |
| 3 | Strada Viilor | 246.00 | 4.00 | 2 x 0,50 | 5.00 |
| 4 | Strada Cărpeniș | 336.00 | 4.00 | 1 x 0.50 | 4.50 |
| TOTAL | | 1.255.00 |  |  |  |
| LOCALITATEA ȚIGĂU | | | | | |
| 1 | Strada Cazanului | 250.00 | 4.00 | 2 x 0,50 | 5.00 |
| 2 | Strada Turmașului | 900.00 | 4.00 | 2 x 0,50 | 5.00 |
| TOTAL | | 1150 |  |  |  |
| LOCALITATEA LECHINȚA | | | | | |
| 1 | Strada Gării | 670.00 | 5.50 | 2 x 0,50 | 6.50 |
|
| TOTAL | | 8.467.00 |  |  |  |

*- sistemul rutier va include:*

*Pe străzile și sectoarele de drum comunal cu pietruire existentă:*

*- strat de uzură din BAPC16 - 4 cm;*

*- strat de legatură din BADPC25 - 6 cm;*

*- strat de bază din piatră spartă - 15 cm;*

*- fundație din balast - 45 cm (Reprofilare și completare cu balast+pietruire existentă)*

*Pe strada Gării din localitatea Lechința:*

*- strat de uzură din BAPC16 - 4 cm;*

*- strat de legatură din BADPC25 - 6 cm;*

*- strat de geotexit cu funcție de armare;*

*- strat de anrobat din AB25 - 6 cm;*

*- dală din beton existentă - 18 cm;*

*- strat de balast existent - 35 cm;*

*Pe străzile din pământ:*

*- strat de uzura din BAPC16 - 4 cm;*

*- strat de legatură din BADPC25 - 6 cm;*

*- strat de bază din piatra spartă - 15 cm;*

*- fundație din balast - 25 cm;*

*- strat de forma din refuz de ciur - 20 cm;*

*- în zonele în care patul drumului este necorespunzător se va prevedea și un substrat de fundație din balast pentru îmbunătățirea portanței patului drumului, asigurarea capacității portante și protecția la îngheț - dezgheț;*

*- în zonele în care pietruirea existentă nu este suficientă, se va completa cu balast până la realizarea stratului de fundație de 45 cm;*

*- apele pluviale vor fi colectate în șanțuri trapezoidale pereate cu beton C25/30, șanturi trapezoidale din pământ, rigole triunghiulare pereate cu beton C25/30, rigole carosabile, rigole carosabile ranforsate și rigole carosabile în dreptul acceselor la proprietăți și vor fi conduse în lungul drumului către emisar;*

*- pentru asigurarea continuității scurgerii apelor se vor decolmata podețele existente, iar podețele subdimensioante se vor înlocui cu podețe tubulare noi și podețe dalate din elemente prefabricate acolo unde se impune acest lucru;*

*- toate intersecțiile și accesele la proprietăți vor fi racordate la cotele proiectate ale drumului astfel încât accesul la și de la acestea în drum să se facă cu ușurință;*

*- drumurile laterale se vor asfalta pe o lungime de 25 m și o lățime de 4.00 m de la intersecție și li se vor amenaja șanțurile pe această lungime;*

*- la drumurile laterale se vor prevedea podețe tubulare pentru realizarea continuității șanțurilor;*

*- pe străzile cu o singură bandă de circulație se vor realiza platforme de încrucișare din aproximativ 250 în 250 m, acolo unde platforma existentă permite acest lucru, pe lățimea de 2,00 m, având următorul sistem rutier:*

*- 20 cm strat de formă din refuz de ciur;*

*- 25 cm strat de fundație din balast;*

*- 15 cm strat de bază din piatră spartă;*

*- 6 cm strat de legatură din BADPC 25;*

*- 4 cm strat de uzură din BAPC16;*

*c) deşeurile menajere vor fi transportate şi depozitate prin relaţie contractuală cu operatorul de salubritate, iar deșeurile de materiale de construcție vor fi valorificate prin societăți autorizate;*

*d) în etapa de realizare a investiţiei şi după punerea în funcţiune a obiectivului nu se utilizează substanţe toxice şi periculoase;*

*e) proiectul nu are efect cumulativ cu alte proiecte din zonă;*

*f) dintre resursele naturale se vor utiliza agregate naturale (nisip, pietriș) și apă, în etapa de realizare a investiției;*

*g) proiectul este situat în afara zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*h) prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă;*

*i) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului, al proiectului propus;*

*j) anunţul solicitării de obținere a acordului de mediu a fost mediatizat prin afişare la sediul Primăriei Comunei Lechința, prin publicare în presa locală şi afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/contestaţii/comentarii din partea publicului interesat.*

**II**. Motivele care au stat la baza luării deciziei etapei de încadrare în procedura de evaluare adecvată sunt următoarele:

*- proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.*

**Condiţii de realizare a proiectului**:

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*3. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.*

*Pământul rezultat din săpături va fi utilizat pentru lucrări de nivelare şi de refacere a terenului.*

*4. Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

*- evitarea depozitării necontrolate a materialelor folosite şi a deşeurilor rezultate;*

*- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante),*

*5. Mijloacele de transport şi utilajele folosite vor fi întreţinute corespunzător, pentru a se evita emisiile de noxe în atmosferă şi scurgerile accidentale de carburanţi şi lubrifianţi;*

*6. Se interzice accesul de pe amplasament pe drumurile publice cu utilaje, maşini de transport necurăţate.*

*Alimentarea cu carburanţi a mijloacelor auto, reparaţiile și schimburile de ulei se vor face numai pe amplasamente autorizate.*

*Se interzice spălarea autovehiculelor în albia cursurilor de apă.*

*7. Amenajarea corespunzătoare a organizării de şantier în ceea ce priveşte utilităţile (apă, electricitate, dotarea cu grup sanitar ecologic, colectarea apei uzate menajere, după caz) şi depozitarea materialelor periculoase şi inflamabile conform legislaţiei în vigoare.*

*8. La stabilirea programului de lucru şi de transport a materialelor necesare se vor lua măsuri de diminuare la minim a potenţialului disconfort creat locuitorilor sau obiectivelor de interes public.*

*9. Se vor lua măsurile necesare pentru prevenirea degajării şi împrăştierii prafului, în special pe timpul lucrărilor de aplicare strat de nisip (instalare barieră de protecţie, umectări ş.a.).*

*10. Instruirea/pregătirea personalului care execută lucrările pentru intervenţie în cazul sesizării unor scurgeri accidentale de produse petroliere/uleiuri minerale.*

*11. În cazul apariţiei unei poluări accidentale se vor lua imediat măsuri de stopare a fenomenului şi de remediere a suprafeţei afectată.*

*Se va raporta la APM BN şi la CJ BN al GNM orice poluare constatată, indiferent de cauzele apariţiei acesteia.*

*12. La terminarea lucrărilor se va dezafecta zona organizării de şantier, se vor îndepărta atât materialele rămase neutilizate cât şi deşeurile rezultate în timpul lucrărilor, iar suprafeţele de teren afectate de lucrările de execuţie vor fi aduse la starea iniţială.*

*13. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

*14. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Județean Bistriţa-Năsăud al GNM pentru verificarea conformării cu actul de reglementare.*

**Prezentul act de reglementare este valabil pe toată perioada punerii în aplicare a proiectului.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentei decizii se sancționează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de HG 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr.554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, p. ŞEF SERVICIU

AVIZE, ACORDURI, AUTORIZAŢII,

biolog-chimist Sever Ioan ROMAN

geogr. Nicoleta Șomfelean

ÎNTOCMIT,

ing. Cornelia Vrăsmaș